รายการเดินหน้าประเทศไทย : มติคณะรัฐมนตรีฉบับประชาชน ออกอากาศวันอังคารที่ 3 เมษายน 2561
คณะรัฐมนตรีมีมติ รับทราบสาระสำคัญ แนวทางการพัฒนาการประมงของประเทศให้สอดคล้องกับแผนปฏิบัติการระดับสากลเพื่อการป้องกัน ยับยั้ง และขจัดการทำประมงผิดกฎหมาย ขาดการรายงาน และไร้การควบคุม หรือ IUU ประกอบด้วย 4 แนวทาง  คือ 1.เรือประมง ต้องจดทะเบียน ถูกต้องตามกฎหมาย 2. เครื่องมือการประมง ต้องถูกต้อง 3.ผู้ปฏิบัติงานบนเรือ หรือแรงงานบนเรือ ต้องมีคุณสมบัติถูกต้องตามที่แจ้ง 4.พื้นที่การทำประมง ระยะเวลาการทำประมง ต้องถูกต้องตามที่ได้รับอนุญาต     
                
คณะรัฐมนตรี ได้มีมติเห็นชอบในหลักการของร่างพระราชบัญญัติส่งเสริมการร่วมลงทุนระหว่างรัฐและเอกชน โดยให้เอกชนเข้ามาร่วมลงทุน โดยปรับปรุงพระราชบัญญัติการให้เอกชนร่วมลงทุนในกิจการของรัฐ พ.ศ.2556 เพื่อควบคุมการลงทุนให้รวดเร็ว โปร่งใส มีประสิทธิภาพ ตรวจสอบได้ และทรัพย์สินยังคงเป็นของประเทศ และของประชาชนชาวไทยทุกคน